**Valkiavuoren koulu**

**Yhdessä yhteistyöllä**

Opetushenkilöstö, huoltajat ja oppilaat ovat olleet rakentamassa koulumme **arvoperustaa.** Arvoperustamme keskeiset arvoteemat ovat **oppilaiden ainutkertaisuus, hyvinvoiva koulu, osallisuus koulun toimintaan ja kestävä elämäntapa.**

Valkiavuoren koulussa toimitaan **Yhdessä yhteistyöllä -ohjelman** mukaisesti vahvistaen oppilaiden laaja-alaista hyvinvointia.

<https://www.seinajoki.fi/varhaiskasvatusjakoulutus/perusopetus/yhdessayhteistyolla-toimintamalli.html>

Valkiavuoren koulun Yhdessä yhteistyössä-tiimiin kuuluvat erityisopettaja, luokanopettaja, oppilaan oma luokanopettaja ja tarvittaessa rehtori, kuraattori, terveydenhoitaja tai psykologi.

**Meidän hyvä fiilis**

Valkiavuoren kouluyhteisöä vahvistetaan huomioimalla hyvä ja onnistumiset koko koulun, ryhmän ja yksilön tasolla. Koulussamme tuetaan vahvuuksia, kannustetaan, kehutaan ja kiitetään sekä ryhmää että oppilasta.

Koulussamme opetellaan sanoittamaan omia tunteita ja asettumaan toisen asemaan esimerkiksi leikkien, draaman, ryhmätöiden, keskustelujen, satujen ja tarinoiden avulla.

Valkiavuoren koulussa pidetään huolta, että töitä tehdään erilaisissa ryhmissä ja huolehditaan ryhmien vaihtuvuudesta ja monipuolisuudesta. Samalla luodaan mahdollisuuksia jatkuvaan ryhmäytymiseen.

Oppilaiden osallisuutta toimintakulttuurin rakentumisessa vahvistetaan aktiivisesti. Olemassa olevaa toimintaa:

* luokan yhteiset säännöt
* keskustelut ja äänestykset luokassa
* oppilaskunnan hallitus
* kummiluokkatoiminta
* Välkkäri-toiminta
* ruokalajärjestäjät
* erilaiset vastuutehtävät

Koulussamme pyritään ja kannustetaan avoimeen, säännölliseen ja rakentavaan yhteydenpitoon sekä koulusta koteihin että kodeista kouluun. Vanhempainilloissa ja muissa tapaamisissa tarjotaan mahdollisuuksia osallistua koulun toimintakulttuurin rakentumiseen. Vanhempaintoimikunta toimii aktiivisesti.

**Konfliktien ratkaisu**

Kaikki koulun aikuiset ovat sitoutuneet huolehtimaan, että koulun sääntöjä noudatetaan. Aikuiset kuuntelevat aidosti oppilaita. Ongelmatilanteisiin puututaan heti ja ne selvitetään.

Yhdessä yhteistyöllä-tiimi selvittää tarvittaessa konfliktitilanteet ohjelman mukaisesti.

**Jälkikäsittely**

Jälkikäsittelyssä toimitaan Yhdessä yhteistyöllä-ohjelman mukaisesti varmistaen, että konfliktitilanne on saatu ratkaistua.